პოლ სკოულზი

პოლ სკოულზი (; დ. 16 გერგობათუთა, 1974; სელფორდი, დიდი მანჩესტერი) — ინგლისარი მობურთე, ნამუსჷთ ედმომუშამი ოკუჩხბურთე კარიერა უღუდჷ პრემიერ ლიგაშ კლუბ „მანჩესტერ იუნაიტედის“.

დებადჷ სელფორდის, გვიანო მიდართჷ ლენგლიშა, სოდეთ გილეშჷ კუჩხბურთიშა დო კრიკეტშა. თინა „მანჩესტერს“ მოხვადჷ 14 წანაშ ასაკის თიშ უკული, მუთი თოლშა მოუოლ სკაუტის თიში სკოლაშ ლაჸაფის. თიში დებიუტიქ იჸუ 1994-95 წანეფიშ სეზონს. მალას თიქ გინირთჷ კლუბიშ ართ-ართი თარი მოლაჸაფეთ, მიგჷ ორქოშ ჰეთ-თრიქი კლუბწკჷმა ართო 1998-99 წანეფიშ სეზონს, მიგჷ ვითი პრემიერ ლიგაშ, სუმი ინგლისიშ თასიშ დო ჟირი ჩემპიონეფიშ ლიგაშ მედალეფი.

სკოულზი ინგლისიშ ნაკორობას 1997 წანაშე 2004 წანაშა ლაჸაფენდჷ. ნაკორობაწკჷმა ართო ილაჸაფჷ 1998 დო 2002 წანეფიშ მოსოფელიშ ჩემპიონატის, 2000 დო 2004 წანეფიშ ევროპაშ ჩემპიონატეფს. კარიერაშ გოძვენას სკოულზის მეღებული აფუ 120 ჸვინთელი ბარათი დო გიშაჸათამილი რდჷ მოედანშე ვითშა.http://soccernet.espn.go.com/columns/story/_/id/899461/ask-norman:-?cc=5739 

სკოულზის „მანჩესტერიშ“ ოსარეთ ნალაჸაფინა აფუ 677 აკოხვალამა, ათე მაძირაფალეფით თინა მაანთხა მობურთე რე კლუბიშ ისტორიას. სკოულზიქ დიდი კუჩხბურთიშე ულა ულამუდჷ 2011 წანაშ 31 მესის, მარა უკული გეგნიფირქ დო გინოჭყვიდჷ, ნამჷ-და ულაჸაფინუდუკო 2011-12 წანეფიშ სეზონიშ ბოლოშა.

 რესურსეფი ინტერნეტის 

 Official club profile at ManUtd.com

 FootballDatabase provides Paul Scholes' profile and stats
 In-depth profile from The Guardian
 Premier League profile 

 სქოლიო 

კატეგორია:ინგლისარი მობურთალეფი
კატეგორია:დუნაბადი 1974
კატეგორია:მანჩესტერ იუნაიტედიშ მობურთეეფი
კატეგორია:პრემიერ ლიგაშ მობურთეეფი